Ο **Γιώργος Χατζημάρκος** (Ρόδος, 9 Ιουνίου 1965) είναι Έλληνας επιχειρηματίας και πολιτικός, Περιφερειάρχης Νοτίου Αιγαίου από το 2014.

Βιογραφικά Στοιχεία
-------------------

Ο Γιώργος Χατζημάρκος γεννήθηκε στη Ρόδο το 1965. Φοίτησε κατά σειρά στην Αμαράντειο Σχολή (7ο Δημοτικό Σχολείο Ρόδου), στο Βενετόκλειο Γυμνάσιο και στο Καζούλειο Λύκειο Ρόδου.

Σπούδασε Πολιτικός Μηχανικός στην Σχολή Πολιτικών Μηχανικών του Εθνικού Μετσόβιου Πολυτεχνείου, από την οποία αποχώρησε για να ασχοληθεί με τις οικογενειακές επιχειρήσεις.

Το 1997 ενεπλάκη για πρώτη φορά στα κοινά βάζοντας υποψηφιότητα στις εκλογές του Εμπορικού και Βιομηχανικού Επιμελητηρίου Δωδεκανήσου εκλεγόμενος πρώτος σε σταυρούς προτίμησης στο Επαγγελματικό Τμήμα του Επιμελητηρίου και στη συνέχεια εξελέγη στην θέση του Οικονομικού Επόπτη στην πενταμελή Διοικητική Επιτροπή του Επιμελητηρίου Δωδεκανήσου. Το 2001 επανεξελέγη πρώτος σε σταυρούς προτίμησης και στη συνέχεια στην θέση του Αντιπροέδρου της Διοικητικής Επιτροπής του Επιμελητηρίου Δωδεκανήσου. Το 2006 έθεσε υποψηφιότητα για Πρόεδρος του Επιμελητηρίου Δωδεκανήσου, όπου και εξελέγη, υπηρετώντας από τον Ιούνιο του 2006 έως και την 31η Δεκεμβρίου 2010. Από το 2000 έως το 2006 διετέλεσε μέλος του Διοικητικού Συμβουλίου της αναπτυξιακής εταιρείας Δωδεκανησιακή Εταιρεία Ανάπτυξης και Προόδου και από το 2006 έως το 2010 Πρόεδρος του Διοικητικού Συμβουλίου αυτής. Από το 2006 έως το 2011 διετέλεσε μέλος του Διοικητικού Συμβουλίου της Αναπτυξιακής εταιρείας της Κεντρικής Ένωσης Επιμελητηρίων Ελλάδος. Από το 2006 έως και το 2011 διετέλεσε αντιπρόεδρος του Δωδεκανησιακού Ιδρύματος Υποτροφιών. Από το 2006 έως και σήμερα είναι μέλος του Διοικητικού Συμβουλίου του Οργανισμού Προώθησης Ροδιακού Τουρισμού.

Στις Δημοτικές Εκλογές του 2010, έθεσε υποψηφιότητα για Δήμαρχος Ρόδου ως επικεφαλής της Κίνησης «Η Ρόδος Μπροστά», λαμβάνοντας ποσοστό 42,3%. 

Το 2014 θέτει υποψηφιότητα για Περιφερειάρχης Νοτίου Αιγαίου ως επικεφαλής της παράταξης «Μπροστά το Νότιο Αιγαίο» και εκλέγεται με ποσοστό 56,8%. Διετέλεσε Πρόεδρος της CPMR Επιτροπής Νήσων την περίοδο 2017-2018.

Στις Περιφερειακές Εκλογές του 2019, επανεξελέγη από τον πρώτο γύρο με ποσοστό 53,61%. Επανεξελέγη Περιφερειάρχης Νοτίου Αιγαίου στις Περιφερειακές Εκλογές του 2023, με ποσοστό 66,30%.

Παραπομπές
----------

1. ↑  «Γιώργος Χατζημάρκος: Γιατί θέλω να γίνω Δήμαρχος». *Protagon.gr*. Ανακτήθηκε στις 3 Ιανουαρίου 2024.
2. ↑  Αντωνίου, Δώρα (1 Οκτωβρίου 2023). «Περιφέρεια Νοτίου Αιγαίου: Ακλόνητο φαβορί για την επικράτηση ο υποψήφιος της Ν.Δ.». *Η ΚΑΘΗΜΕΡΙΝΗ* (στα greek). Ανακτήθηκε στις 7 Οκτωβρίου 2023. CS1 maint: Μη αναγνωρίσιμη γλώσσα (link)
3. ↑  «Πανηγυρική επανεκλογή του Γιώργου Χατζημάρκου στο Νότιο Αιγαίο». *Κοινή Γνώμη*. Ανακτήθηκε στις 3 Ιανουαρίου 2024.

|  |  |  |  |  |
| --- | --- | --- | --- | --- |
| 

| π • σ • ε
Τρέχοντες περιφερειάρχες των Περιφερειών της Ελλάδας |
| --- |
|  |
| 
1. Περιφέρεια Ανατολικής Μακεδονίας και Θράκης: Χριστόδουλος Τοψίδης
2. Περιφέρεια Κεντρικής Μακεδονίας: Απόστολος Τζιτζικώστας
3. Περιφέρεια Δυτικής Μακεδονίας: Γεώργιος Αμανατίδης
4. Περιφέρεια Ηπείρου: Αλέξανδρος Καχριμάνης
5. Περιφέρεια Θεσσαλίας: Δημήτρης Κουρέτας
6. Περιφέρεια Ιονίων Νήσων: Γιάννης Τρεπεκλής
7. Περιφέρεια Δυτικής Ελλάδας: Νεκτάριος Φαρμάκης
8. Περιφερειάρχης Στερεάς Ελλάδας: Φάνης Σπανός
9. Περιφέρεια Αττικής: Νίκος Χαρδαλιάς
10. Περιφέρεια Πελοποννήσου: Δημήτρης Πτωχός
11. Περιφέρεια Βορείου Αιγαίου: Κώστας Μουτζούρης
12. Περιφέρεια Νοτίου Αιγαίου: Γιώργος Χατζημάρκος
13. Περιφέρεια Κρήτης: Σταύρος Αρναουτάκης
 |  |

 |